15. РЕГИОНАЛНА ПОЛИТИКА И КООРДИНАЦИЯ НА СТРУКТУРНИТЕ ИНСТРУМЕНТИ

1. 31994 R 1164: Регламент (ЕО) № 1164/94 на Съвета от 16 май 1994 за създаване на Кохезионен фонд (ОВ L 130, 25.5.1994 г., стр. 1), изменен с:

- 31999 R 1264: Регламент (ЕО) № 1264/1999 на Съвета от 21.6.1999 г.(ОВ L 161, 26.6.1999 г., стр. 57),

- 31999 R 1265: Регламент (ЕО) № 1265/1999 на Съвета от 21.6.1999 г.(ОВ L 161, 26.6.1999 г., стр. 62).

а) в член 2 се добавят следните параграфи:

"5. От датата на присъединяването до 31 декември 2006 г. Чешката република, Естония, Кипър, Латвия, Литва, Унгария, Малта, Полша, Словения и Словашката република също могат да бъдат подпомагани от Фонда.

6. За целите на прилагането на този регламент, БНП означава годишен Брутен национален доход в пазарни цени, както е предвидено от Комисията в изпълнение на ЕСС 95 (Европейската система от сметки ) в съответствие с Регламент (ЕО) № 2223/96.".

б) третият параграф на член 4 се заменя както следва:

"От 1 януари 2000, общият размер на бюджетните ангажименти по отношение на Гърция, Испания, Португалия и Ирландия за периода от 2000 г. до 2006 г. възлиза на 18 милиарда EUR, изразени по цени от 1999 г.".

в) в член 4 след четвъртия параграф се добавят следните параграфи:

"“общият размер на бюджетните ангажименти по отношение на Чешката република, Естония, Кипър, Латвия, Литва, Унгария, Малта, Полша, Словения и Словашката република в периода от датата на присъединяването до 2006 г. възлиза на 7,5905 милиарда EUR, изразени по цени от 1999 г.

Бюджетните ангажименти за всяка година от този период са в размер на:

- 2004: 2,6168 милиарда EUR

- 2005: 2,1517 милиарда EUR

- 2006: 2,8220 милиарда EUR".

г) Следната алинея се добавя в член 11, параграф 3:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република, разходите по смисъла на член 7, параграф 1 се считат за отговарящи на изискванията за подпомагане от фонда, само ако са направени след 1 януари 2004 г. и при условие, че са спазени всички условия на настоящия регламент."

д) Следният член се добавя след член 16:

"Член 16а

Специални разпоредби, произтичащи от присъединяването към Европейския съюз на нови държави-членки, които са получавали средства от предприсъединителна помощ в рамките на Инструмента за предприсъединителни структурни политики (ИСПА)

1. Мерки, които към датата на присъединяването на Чешката република, Естония, Латвия, Литва, Унгария, Полша, Словения и Словашката република, се уреждат с решения за подпомагане, приети от Комисията въз основа на Регламент (ЕО) № 1267/99 Инструмент за предприсъединителни структурни политики [] и чието изпълнение не е приключило към тази дата, се считат за отговарящи на регламента на Комисията. Към тези мерки се прилагат разпоредбите, относно изпълнението на одобрени съгласно този регламент мерки, освен ако не е посочено друго в алинеи 2 до 5.

2. Всички процедури за възлагане на обществени поръчки относно мерки, посочени в параграф 1, за които до датата на присъединяването вече са публикувани покани за участие в търг в Официален вестник на Европейския съюз, се изпълняват в съответствие с правилата, установени в поканите за участие. Разпоредбите, съдържащи се в член 165 от Регламент № 1605/2002 на Съвета (ЕО, Евратом) относно приложимия Финансов регламент за общия бюджет на Европейските общности [] не се прилагат.

Всички процедури за възлагане на обществени поръчки относно мерки, посочени в параграф 1, за които още не са публикувани покани за участие в търг в "Официалнен вестник" на Европейския съюз, се провеждат съобразно правилата и разпоредбите, посочени в член 8.

3. Комисията може да реши в надлежно оправдани случаи, по искане на заинтересованата държава-членка и само по отношение на годишните вноски, които следва да бъдат направени по общия бюджет, да промени общностното съдействие, което предстои да бъде извършено, като вземе предвид критериите, установени в член 7. Промяната на общностното съдействие не засяга частта от мярката, която вече е финансирана със заем от ЕИБ, Европейската банка за възстановяване и развитие или друга международна финансова институция.

Плащания от Комисията, извършени по мярка, посочена в параграф 1, се прехвърлят към най-ранното възможно подпомагане, започнало на първо място в съответствие с Регламент (ЕО) № 1267/1999 и, след това, в съответствие с този регламент.

4. Спрямо мерките, посочени в алинея 1, продължават да се прилагат правилата относно допустимите разходи съгласно Регламент (ЕО) № 1267/1999, освен в надлежно оправдани случаи, за които решение взема Комисията по искане на заинтересованата държава-членка.

5. Комисията може да реши, в изключителни и надлежно оправдани случаи, да разреши специфични изключения от приложимите правила по този регламент за мерките, посочени в алинея 1.

е) приложение I се заменя както следва:

"ПРИЛОЖЕНИЕ I

Индикативно разпределение на общите средства от Кохезионния фонд между държавите-членки бенефициенти, посочени в третия параграф на член 4:

- Гърция: от 16% до 18% от общите средства

- Испания: от 61% до 63,5% от общите средства

- Ирландия: от 2% до 6% от общите средства

- Португалия: от 16% до 18% от общите средства.

Индикативно разпределение на общите средства от Кохезионния фонд между държавите-членки бенефициенти, посочени в петия параграф на член 4:

- Чешка република: от 9,76% до 12,28% от общите средства

- Естония: от 2,88% до 4,39% от общите средства

- Кипър: от 0,43% до 0,84% от общите средства

- Латвия: от 5,07% до 7,08% от общите средства

- Литва: от 6,15% до 8,17% от общите средства

- Унгария: от 11,58% до 14,61% от общите средства

- Малта: от 0,16% до 0,36% от общите средства

- Полша: от 45,65% до 52,72% от общите средства

- Словения: от 1,72% до 2,73% от общите средства

- Словашка република: от 5,71% до 7,72% от общите средства."

2. 31999 R 1260: Регламент (ЕО) № 1260/1999 на Съвета от 21 юни 1999, който определя общи разпоредби за Структурните фондове (ОВ L 161, 26.6.1999 г., стр. 1), изменен с:

- 32001 R 1447: Регламент (ЕО) № 1447/2001 на Съвета от 28.6.2001 г.(ОВ L 198, 21.7.2001 г., стр. 1).

а) след първата алинея на член 3 , параграф 1 се добавя следната алинея:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република, регионите, обхванати от Цел 1 са тези региони, които съответстват на ниво 2 от NUTS (Номенклатура на териториалните единици за статистически цели ), в които БВП на глава от населението, измерен чрез паритет на покупателната способност и изчислен на базата на данни на Общността за 1997, 1998 и 1999 година, е по-нисък от 75% от средната величина за Общността към момента на приключване на преговорите за присъединяване.".

б) член 3, параграф 2 се заменя както следва:

"2. Комисията изготвя списък на региони, обхванати от цел 1, в пълно съответствие с първа и втора алинея на параграф 1, без да се засяга член 6, параграф 1 и член 7, параграф 4, втора алинея.

Този списък е валиден седем години, считано от 1 януари 2000 г. За Чешката република, Естония, Кипър, Латвия, Литва, Унгария, Малта, Полша, Словения и Словашката република този списък е валиден от датата на присъединяването до 31 декември 2006 г.".

в) Следното изречение се добавя след точка в) в член 4, параграф 2:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република, горната граница на числеността на населението за подпомагане по Цел 2 е 31% от населението във всички региони в ниво 2 NUTS, обхванати от Цел 2 във всяка от тези държави.".

г) Следният параграф се добавя в член 4, параграф 11:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република списъкът на области е валиден от датата на присъединяване до 31 декември 31 декември 2006 г.".

д) член 7, параграф 1 се заменя както следва:

"1. Наличните целево определени суми от фондовете за Белгия, Дания, Германия, Гърция, Испания, Франция, Ирландия, Италия, Люксембург, НИДЕРЛАНДИЯ, Австрия, Португалия, Финландия, Швеция и Обединеното кралство за периода от 2000 г. до 2006 г. възлизат на 195 милиарда EUR, изразени по цени от 1999 г.

Годишното разпределение на тези средства е представено в приложение I.

За Чешката република, Естония, Кипър, Латвия, Литва, Унгария, Малта, Полша, Словения и Словашката република наличните целево определени суми от фондовете за периода от датата на присъединяването до 2006 г. възлизат на 14,1559 милиарда EUR, изразени по цени от 1999 г.

Годишното разпределение на тези средства е представено в приложение II.".

е) Следната алинея се добавя в четвъртата алинея на член 7, параграф 2:

"“Чрез дерогация от втора, трета и четвърта алинея, разпределението на бюджетните средства по цели за Чешката република, Естония, Кипър, Латвия, Литва, Унгария, Малта, Полша, Словения и Словашката република е както следва:

- 93,49% от Структурните фондове ще бъдат предназначени за Цел 1 (т.е. общо 13,2343 милиарда EUR);

- 0,86% от Структурните фондове ще бъдат предназначени за Цел 2 (т.е. общо 0,1212 милиарда EUR);

- 0,79% от Структурните фондове ще бъдат предназначени за Цел 3 (т.е. общо 0,1116 милиарда EUR).".

ж) Втората алинея на член 7, параграф 3 се заменя както следва:

"За Цел 3 разпределението по държави-членки се основава главно на населението, отговарящо на съответните критерии, състоянието на заетостта и задълбочеността на проблеми като социалното изключване (доколкото съществуват данни за Чешката република, Естония, Кипър, Латвия, Литва, Унгария, Малта, Полша, Словения и Словашката република), нивата на образование и обучение, и участието на жените на пазара на труда.".

з) член 7, параграф 6 се заменя както следва:

"6. За периода, посочен в параграф 1, първа алинея, 5,35% от бюджетните ангажименти от Структурните фондове, определени в параграф 1, първа и втора алинеи, са посветени на общностните инициативи.

0,65% от бюджетните ангажименти, определени в параграф 1, първа и втора алинеи са посветени на финансиране на иновационни мерки и техническо сътрудничество, както са определени в членове 22 и 23.

За периода, посочен в параграф 1, трета алинея, 4,58% от бюджетните ангажименти от Структурните фондове, определени в параграф 1, трета и четвърта алинеи, са посветени на финансиране на общностните инициативи ИНТЕРРЕГ и ЕКУАЛ. общностните инициативи ЛИДЕР+ и УРБАН няма да бъдат осъществявани в Чешката република, Естония, Кипър, Латвия, Литва, Унгария, Малта, Полша, Словения и Словашката република през този период.

0,27% от бюджетните ангажименти, определени в параграф 1, трета и четвърта алинеи, са посветени на финансиране на техническо сътрудничество, както е определено в член 23. Иновационни дейности, както са определени в член 22, няма да бъдат осъществявани в Чешката република, Естония, Кипър, Латвия, Литва, Унгария, Малта, Полша, Словения и Словашката република през този период."

и) Следната алинея се добавя след четвъртата алинея на член 11, параграф 2:

"“За Чешката република, Естония, Кипър, Латвия, Литва, Унгария, Малта, Полша, Словения и Словашката република, като общо правило, нивото на разходите, посочени в първия и втория параграф, е най-малко равно на размера на средните годишни разходи в реално изражение, достигнат в указания период, който е установен в тясно сътрудничество с Комисията, и е определено в зависимост от общите макроикономически условия при които се осъществява финансирането, като се държи сметка, обаче, за някои специфични икономически ситуации, а именно приватизации, допълнително ниво за обществено или приравнено на него структурно усилие на държавата-членка през предходния период и националните икономически насоки на развитие.".

й) Следното изречение се добавя във втората алинея на член 14, параграф 1:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република, периодът за програмиране започва от датата на присъединяване и обхваща периода от датата на присъединяване до 31 декември 2006 г.".

k) Уводното изречение в член 20, параграф 1 се заменя както следва:

"Без да се засягат разпоредбите на член 7, параграф 6, общностните инициативи обхващат следните области:".

л) член 22, параграф 1, първа алинея, се заменя както следва:

"“Без да се засягат разпоредбите на член 7, параграф 6, по инициатива на Комисията и след консултация с комитетите, посочени в членове 48 - 51 относно насоките за различните видове иновационни дейности, фондовете могат да финансират иновационни дейности на общностно ниво в размер до 0,40% от тяхното съответно годишно финансиране. Тези дейности включват изследвания, пилотни проекти и обмяна на опит.".

м) След първото изречение в член 23 се добавя следното:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република, горната граница за тези мерки се определя на 0,27% от съответното годишно финансиране от всеки фонд, предназначено за тези десет държави-членки.".

н) След първата алинея в член 32, параграф 2 се добавя следната алинея:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република това авансово плащане възлиза на 16% от помощта от фондовете за въпросното подпомагане. То ще се раздели за две бюджетни години: 10% за първата година, 6% за следващата година.".

o) След член 52, параграф 4 се добавя следната алинея:

"Без да се накърнява датата, посочена в член 30, параграф 2, действително извършените разходи, по отношение на които Комисията е получила молба за съдействие от Чешката република, Естония, Кипър, Латвия, Литва, Унгария, Малта, Полша, Словения или Словашката република преди датата на присъединяването и които изпълняват всички условия, определени в настоящия регламент, могат да бъдат счетени за отговарящи на критериите за помощ от фондовете, считано от 1 януари 2004 г.".

п) в приложението заглавието "Приложение" се заменя със заглавието "Приложение I".

р) Добавя се следното приложение:

"ПРИЛОЖЕНИЕ II

СТРУКТУРНИ ФОНДОВЕ

Годишно разпределение на гласуваните бюджетни ангажименти за периода от датата на присъединяването до 2006 г. за Чешката република, Естония, Кипър, Латвия, Литва, Унгария, Малта, Полша, Словения и Словашката република (посочено в член 7, параграф 1)

(Милиона евро – по цени от 1999 г.) |

2004 | 2005 | 2006 |

3453,5 | 4 754,7 | 5 947,6 |

"

3. 31999 D 0500: Решение 1999/500/ЕО на Комисията от 1 юли 1999 г. за индикативно разпределение по държави-членки на гласуваните бюджетни ангажименти от Финансовия ориентационен инструмент за рибарството (ФОИР), извън регионите по Цел 1 на Структурните фондове, за периода 2000 г. до 2006 г. (ОВ L 194, 27.7.1999 г., стр. 47).

а) в член 1 се добавя следният параграф:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република индикативните суми обхващат периода от датата на присъединяването до 2006 г.".

б) към приложението се добавя следното:

"Индикативно разпределение по държави-членки гласуваните бюджетни ангажименти от Финансовия ориентационен инструмент за рибарството, извън регионите по Цел 1 на Структурните фондове, за Чешката република, Естония, Кипър, Латвия, Литва, Унгария, Малта, Полша, Словения и Словашката република, за периода от датата на присъединяването до 2006 г.

( В милиона евро - по цени от 1999 г.) |

Държава-членка | Размер на сумите |

Чешка република | — |

Естония | — |

Кипър | 3,0 |

Латвия | — |

Литва | — |

Унгария | — |

Малта | — |

Полша | — |

Словения | — |

Словакия | — |

Общо | 3,0 |

"

4. 31999 D 0501: Решение 1999/501/EC на Комисията от 1 юли 1999 г. за индикативно разпределение по държави-членки на гласуваните бюджетни ангажименти по Цел 1 на Структурните фондове за периода 2000 г. до 2006 г. (ОВ L 194, 27.7.1999 г., стр. 49).

а) в член 1 се добавя следния параграф:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република индикативните суми обхващат периода от датата на присъединяването до 2006 г.".

б) в приложение I се добавя следното:

"Индикативно разпределение по държави-членки на средствата за подпомагане по Цел 1 на Структурните фондове за Чешката република, Естония, Кипър, Латвия, Литва, Унгария, Малта, Полша, Словения и Словашката република, за периода от датата на присъединяването до 2006 г.

(В милиона евро (по цени от 1999 г.) |

Държава-членка | Региони, които отговарят на критериите по Цел 1 |

Чешка република | 1286,4 |

Естония | 328,6 |

Кипър | – |

Латвия | 554,2 |

Литва | 792,1 |

Унгария | 1765,4 |

Малта | 55,9 |

Полша | 7320,7 |

Словения | 210,1 |

Словакия | 920,9 |

Общо | 13234,3 |

"

5. 31999 D 0502: Решение 1999/502/EC на Комисията от 1 юли 1999 г .за утвърждаване на списък от региони, обхванати от Цел 1 на Структурните фондове, за периода 2000 г. до 2006 г. (ОВ L 194, 27.7.1999 г., стр. 53).

а) към член 1 се добавя следния параграф:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република този списък е валиден от датата на присъединяването до 2006 г.".

б) в приложение I се добавя следното преди вписванията за Германия:

"Чешка република 2

Střední Čechy

Jihozápad

Severozápad

Severovýchod

Jihovýchod

Střední Morava

Moravskoslezsko"

и между вписванията за Германия и Гърция:

"Естония2

Eesti"

и между вписванията за Италия и Австрия:

"Латвия2

Latvija

Литва2

Lietuva

Унгария2

Közép-Magyarország

Közép-Dunántúl

Nyugat-Dunántúl

Dél-Dunántúl

Észak-Magyarország

Észak-Alföld

Dél-Alföld

Малта2

Malta"

и между вписванията за Австрия и Португалия:

"Полша2

Dolnośląskie

Kujawsko-Pomorskie

Lubelskie

Lubuskie

Łódzkie

Małopolskie

Mazowieckie

Opolskie

Podkarpackie

Podlaskie

Pomorskie

Śląskie

Świętokrzyskie

Warmińsko-Mazurskie

Wielkopolskie

Zachodniopomorskie"

и между вписванията за Португалия и Финландия:

"Словения [2] Списък, валиден от датата на присъединяването до 31 декември 2006 г.".

Slovenija

Словашка република [2] Списък, валиден от датата на присъединяването до 31 декември 2006 г..

Západné Slovensko

Stredné Slovensko

Východné Slovensko

6. 31999 D 0503: Решение 1999/503/EC на Комисията от 1 юли 1999 г., което установява горна граница на числеността на населението за всяка държава-членка по Цел 2 на Структурните фондове за периода 2000 г. до 2006 г. (ОВ L 194, 27.7.1999 г., стр. 58).

a) в член 1 се добавя следният параграф:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република този период започва от датата на присъединяването до 2006 г.".

б) приложението се заменя както следва:

"ПРИЛОЖЕНИЕ,

установяващо горна граница на числеността на населението за всяка държава-членка по Цел 2 на Структурните фондове за периода 2000 г. до 2006 г.

Държава-членка | горна граница на числеността на населението (1000 жители) |

Белгия | 1269 |

Чешка република | 370 [*] |

Дания | 538 |

Германия | 10296 |

Естония | — [*] |

Гърция | — |

Испания | 8809 |

Франция | 18768 |

Ирландия | — |

Италия | 7402 |

Кипър | 213 [*] |

Латвия | — [*] |

Литва | — [*] |

Люксембург | 118 |

Унгария | — [*] |

Малта | — [*] |

Нидерландия | 2333 |

Австрия | 1995 |

Полша | — [*] |

Португалия | — |

Словения | — [*] |

Словакия | 192 [*] |

Финландия | 1582 |

Швеция | 1223 |

Обединено кралство | 13836 |

7. 31999 D 0504: Решение 1999/504/EО на Комисията от 1 юли 1999 г. за индикативно разпределение по държави-членки на гласуваните бюджетни ангажименти по Цел 2 на Структурните фондове за периода 2000 г. до 2006 г. (ОВ L 194, 27.7.1999 г., стр. 60).

а) в член 1 се добавя следният параграф:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република индикативните суми обхващат периода от датата на присъединяването до 2006 г.".

б) в приложение I се добавя следното:

"“Индикативно разпределение по държави-членки на гласуваните бюджетни ангажименти по Цел 2 на Структурните фондове за Чешката република, Естония, Кипър, Латвия, Литва, Унгария, Малта, Полша, Словения и Словашката република за периода от датата на присъединяването до 2006 г.

(В милиона евро (по цени от 1999 г.) |

Държава-членка | Средства |

Чешка република | 63,3 |

Естония | — |

Кипър | 24,9 |

Латвия | — |

Литва | — |

Унгария | — |

Малта | — |

Полша | — |

Словения | — |

Словакия | 33,0 |

Общо | 121,2 |

"

8. 31999 D 0505: Решение 1999/505/EО на Комисията от 1 юли 1999 г. за индикативно разпределение по държави-членки на гласуваните бюджетни ангажименти по Цел 3 на Структурните фондове за периода 2000 г. до 2006 г. (ОВ L 194, 27.7.1999 г., стр. 63).

а) в член 1 се добавя следният параграф:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република индикативните суми обхващат периода от датата на присъединяването до 2006 г.".

б) в приложението се добавя следното:

"Индикативно разпределение по държави-членки на бюджетните ангажименти по Цел 3 на Структурните фондове за Чешката република, Естония, Кипър, Латвия, Литва, Унгария, Малта, Полша, Словения и Словашката република за периода от датата на присъединяването до 2006 г.

(В милиона евро (по цени от 1999 г.) |

Държава-членка | Средства |

Чешка република | 52,2 |

Естония | — |

Кипър | 19,5 |

Латвия | — |

Литва | — |

Унгария | — |

Малта | — |

Полша | — |

Словения | — |

Словакия | 39,9 |

Общо | 111,6 |

"

9. Решение на Комисията от 12 май 2000 за индикативно разпределение по държави-членки на бюджетните ангажименти за общностната инициатива ЕКУАЛ за периода 2000 г. до 2006 г. (C(2000) 1221).

а) в член 1 се добавя следният параграф:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република индикативните суми обхващат периода от датата на присъединяването до 2006 г.".

б) в приложението се добавя следното:

"Индикативно разпределение по държави-членки на гласуваните бюджетни ангажименти за общностната инициатива ЕКУАЛ за Чешката република, Естония, Кипър, Латвия, Литва, Унгария, Малта, Полша, Словения и Словашката република за периода от датата на присъединяването до 2006 г.

(EUR милиони (по цени от 1999 г.) |

Държава-членка | Размер на средства |

Чешка република | 28,4 |

Естония | 3,6 |

Кипър | 1,6 |

Латвия | 7,1 |

Литва | 10,5 |

Унгария | 26,8 |

Малта | 1,1 |

Полша | 118,5 |

Словения | 5,7 |

Словакия | 19,7 |

Общо | 223,0 |

"

10. Решение на Комисията от 11 юли 2000 за индикативно разпределение по държави-членки на гласуваните бюджетни ангажименти за общностната инициатива ИНТЕРРЕГ за периода 2000 г. до 2006 г. (C(2000) 1223).

а) в член 1 се добавя следния параграф:

"За Чешката република, Естония, Кипър, Латвия, Литва, Унгария, Малта, Полша, Словения и Словашката република индикативните суми обхващат периода от датата на присъединяването до 2006 г.".

б) в приложението се добавя следното:

"Индикативно разпределение по държави-членки гласуваните бюджетни ангажименти за Общностната инициатива ИНТЕРРЕГ за Чешката република, Естония, Кипър, Латвия, Литва, Унгария, Малта, Полша, Словения и Словашката република за периода от датата на присъединяването до 2006 г.

(EUR милиона (по цени от 1999 г.) |

Държава-членка | Размер на средства |

Чешка република | 60,9 |

Естония | 9,4 |

Кипър | 3,8 |

Латвия | 13,5 |

Литва | 19,9 |

Унгария | 60,9 |

Малта | 2,1 |

Полша | 196,1 |

Словения | 21,0 |

Словакия | 36,8 |

Общо | 424,4 |

"

[] ОВ L 161, 26.6.1999 г., стр. 73; с промените.

[] ОВ L 248, 16.9.2002 г., стр. 1.".

[*] За периода от датата на присъединяването до 2006 г.".

--------------------------------------------------